
Cum a rămas România fără uriașele 
păduri seculare. Planul eșuat al lui | 
Ceaușescu de reîmpădurire a ţării 


87 live Ap PIE 


Daniel Guţă 


Publicat: 05.07.2024 02:40 


România a pierdut un sfert din pădurile care îi acopereau teritoriul ei la începutul 
secolului XX, iar în ciuda planurilor ambiţioase de reîmpădurire a ţării, anunţate în 


anii '70, de fostul președinte comunist Nicolae Ceaușescu, suprafața fondului 


forestier a continuat să scadă în ultimele decenii. 

Fagi seculari din Sarmizegetusa Regia. Foto: Daniel Guţă. ADEVĂRUL 


Exploatările intense de pădure din anii interbelici, urmate de tăierile celor mai bune 
păduri din România, care au luat drumul Uniunii Sovietice, în primii ani după Al 
Doilea Război Mondial, au dus pădurile într-o situaţie critică. Suprafaţa forestieră a 
scăzut la circa 30 la sută din teritoriul României, iar numeroase păduri seculare au 


dispărut. 


Reglementările din ultimele decenii au mai diminuat efectele negative ale 


deforestărilor, însă împăduririle s-au derulat la o scară mai redusă. 


Anual, câteva mii de hectare sunt împădurite în România, de trei ori mai puţin ca în 
anii '80, în timp ce exploatările forestiere vizează anual circa 20 de milioane de 


metri cubi de lemn, un volum mult mai mare decât în trecutul României. 


Totuși, potrivit rapoartelor publicate de Institutul Naţional de Statistică din 
România, suprafața ocupată de păduri în România a fost în ultimii ani în ușoară 
creștere, ajungând la circa 6,5 milioane de hectare, adică 27 la sută din suprafața 


României. 

a zonelor de șes și de câmpie. 


„Transilvania, al cărei nume însuși implică existența pădurilor mari ce o despărțeau 
de vasta câmpie a Dunării și a Tisei, Moldova, unde codrii uriași acopereau dealurile, 
coborând până la vărsarea Siretului și Prutului, Muntenia sau Țara Românească, 
unde, cu excepția Bărăganului și a stepei Burnazului puteai să mergi de la munte 
până la Dunăre numai prin codrii, erau ţări de pădure, cu codrii uriași. Oamenii erau 
puţini, iar pădurea imensă", arăta istoricul Constantin Giurescu, în volumul „Istoria 


pădurii românești, din cele mai vechi timpuri și până astăzi (1976). 


Pădurile din Dacia cuprindeau specii tari, specifice solurilor de calcare și gresii și 
unei clime mai calde și mai umede decât cea din zile noastre. Dacii nu au exploatat 
intens pădurea, însă s-au folosit de ea, pentru adăpost și hrană și ca fortăreață 
naturală în sistemul de apărare al ţării. Unele scene înfățișate pe Columna lui Traian 
îi arată pe daci luptând cu romanii la marginea unor păduri sau ieșind de la 


adăpostul acestora pentru a-și ataca dușmanii. 


Altele episoade de pe Columnă arată eforturile pe care armatele împăratului Traian 
le-au făcut pentru a-și deschide drumuri prin pădurile greu de pătruns ale Daciei. 
După războaiele daco-romane de la începutul secolului al doilea, romanii au 


deschis primele exploatări de pădure în Dacia. 

Pădurea din Sarmizegetusa Regia. Foto Daniel Guţă ADEVĂRUL 


Lemnul a fost folosit la construcţii, unele de anvergură ca Podul peste Dunăre de la 
Drobeta, din care s-au păstrat de-a lungul timpului, rămășițele unor bârne de 


stejar. 
Cum au început să dispară pădurile seculare din România 


La sfârșitul secolului al XVIII-lea au loc primele rânduieli în ce privește exploatarea 
pădurilor în Muntenia, Transilvania, Bucovina și Moldova, iar în următorul secol și 
jumătate, până în 1918, suprafaţa de pădure care acoperea actualul teritoriu al 
României s-a redus cu circa trei milioane de hectare, arăta istoricul Constantin 


Giurescu. 

Exploatare de pădure în Retezat, la începutul secolului XX. Di Gaspero. 


Despăduririle din secolele XVIII - XIX erau motivate de dorinţa localnicilor de a mări 
pășunile și suprafețele agricole, de comerț și de folosirea în unele zone a lemnului 


în atelierele și uzinele metalurgice, ori la construcţia căilor ferate. 


În 1918, suprafaţa de pădure care acoperea teritoriul României ajunsese la 7,2 


milioane de hectare, însă în perioada interbelică a continuat diminuarea ei. 


În anii '30, românii se mândreau cu cea mai mare mare fabrică de cherestea din 
lume, înființată la Tălmaciu, lângă Sibiu, care dispunea de 27 de gatere și sute de 
angajaţi. Alte două uzine mari din România interbelică aveau fiecare câte 20 de 


gatere. 


„Dat fiind că la 1 Decembrie 1918 - unirea cu Transilvania - suprafața pădurilor era 
de 7.248.985 hectare, reprezentând 24,5 din suprafața totală a țării (n.r. insclusiv 
Basarabia), și că în 1938 pădurile reprezentau numai 5.955.000 hectare, rezultă că în 
acest interval de 20 de ani pădurile s-au micșorat cu 1.283.985 hectare", arăta 


istoricul Constantin Giurescu. 

Unele dintre pădurile seculare din România au dispărut atunci pentru a fi folosite 


ca lemne de foc ori pentru a fi transformate în cherestea. 


Sovieticii au profitat din plin de pădurile seculare din 
România 


După Al Doilea Război Mondial, pădurile din România au primit o altă lovitură 
devastatoare. Odată cu instaurarea regimului comunist au fost înființate „sovrom- 
urile”, companii româno-sovietice care au preluat controlul asupra resurselor 
României, în favoarea Uniunii Sovietice. 


Pig. 2 — Ulm uriaș la Calafat, pe malul Dunării. Fig. 8 — Brad alb în bazinul superior al Gilortului 
Diametrul, 2,05 m; înălțimea 43 m. Coroana are pe muitele Rînca. Virsta circa 550 ani. Înălţimez 
liametrul de 28 m si aconeră o surafată de 616 m? 50.3 m 


Arbori seculari Foto Istoria Pădurilor din România. Constantin Giurescu. 1976 


Citeşte şi: Codrii seculari ascunşi în Munţii Poiana Ruscă, rezevaţia 


forestieră aproape neatinsă de oameni VIDEO 

1949. 


În urma acordului româno-sovietic din 8 mai 1945 au fost înfiinţate 
Sovromtransport, Sovromcuarţit, Sovrompetrol, Sovromfilm, Sovrombanc, 
Sovromlemn, Sovrommetal, Sovromgaz, Sovromchim, Sovromconstrucţia, 
Sovromnaval, Sovrom Metale Neferoase, Sovromcărbune, Sovromasigurare, 
Sovromtractor, Sovromutilajpetrolier, TARS (Transporturile Aeriene Româno- 


Sovietice), majoritatea funcţionând până la mijlocul anilor '50. 


Sovromlemn avea rolul de a exploata o parte însemnată a bogăției forestiere din 
România, iar modul în care a făcut-o a dus la dispariția unor suprafeţe 
impresionante de pădure. Până la mijlocul anilor '50, când sovromurile au fost 
desfiinţate, cea mai mare parte a lemnelor şi a mărfurilor rezultate din exploatările 
de pădure din România a fost trimisă în URSS ca despăgubiri de război, sau în 


urma unor schimburi comerciale, la preţuri derizorii. 


Păduri virgine, seculare şi din ariile protejate ale ţării au fost rase în acei ani, pentru 
totdeauna, arătau documentele de arhivă, doar materia primă şi produsele cele mai 


de calitate fiind acceptate să ia calea estului. 

Plutărit în România. Foto: Wikipedia. 


„Pădurile din România se află într-o situaţie foarte rea. Guvernul comunist a fost de 
acord să aplice Planul sovietic pentru distrugerea completă a pădurilor. Am fost 
informaţi de un specialist din acest domeniu, care a lucrat 20 de ani în industria 
lemnului şi a exploatărilor forestiere, că lemnul tăiat în România este exploatat fără 
reguli şi fără limite. Păduri antice sunt retezate la pământ, fără a mai exista vreun 
ordin de reîmpădurire. În acest ritm va mai fi nevoie de 60 de ani pentru ca pădurile 
să îşi revină la normal. Tot lemnul este exportat în beneficiul Uniunii Sovietice, ca 
reparaţii de război“, arăta o notă secretă din 1952, din arhivele RFE (Radio Europa 


Liberă), citând un fost director al exploatării forestiere din Oneşti. 


În anii '50, numeroase uzine de exploatare a lemnului din munţii României erau 
coordonate de sovietici, în timp ce foștii pădurari și ingineri silvici români, care le 
aveau în trecut în grijă, erau înlăturați pentru a fi înlocuiţi cu membri de partid, 


loiali noului regim, dar fără pregătire sau experienţă, arătau unele note informative. 

Plutărit în Retezat, la începutul secolului XX. Sursa: retezat.ro 


„Majoritatea acestora nu avuseseră niciun căpătâi înainte de instalarea la putere a 
regimului comunist şi erau târăâturile satelor, beţivii, leneşii şi borfaşii satelor, cei care 
rezemau pereţii cârciumilor în zilele de sărbătoare ca şi în zilele de lucru, elemente 
incapabile să execute ceva constructiv. Regimul comunist a apelat însă la ei, le-a dat 
toată consideraţia şi i-a făcut să creadă că dacă nu au făcut nimic toată viaţa lor, 
aceasta nu a fost din vina lor, ci a burgheziei şi culacilor care i-au exploatat şi umilit, 
îmbogăţindu-se pe spinarea lor. În felul acesta, regimul de teroare comunist şi-a 
asigurat devotamentul lor şi ca atare a trebuit să îi recompenseze, folosindu-i în 
acelaşi timp în diferite sectoare în scopul aducerii la îndeplinire a planurilor lui 


criminale“, arăta o altă notă informativă din anii '50. 


Exploatările angajau uneori mii de lucrători, iar multe dintre ele erau înconjurate cu 


sârmă ghimpată și păzite de trupe de Miliție. 


Oamenii munceau zi și noapte, pentru ca „aurul verde” transformat în bușteni și 
cherestea să fie încărcat în vagoane, cu destinația URSS, sau spre Ungaria și 


Cehoslovacia, prin URSS. Pentru România, rămânea 30 - 40 la sută din producţia 

Munţii Retezat în posesia lor VIDEO 


Cele mai multe dintre exploatările controlate de Sovromlemn se aflau în sudul 
Bucovinei, în nordul Moldovei, în văile Trotuşului, Bistriţei, Dorna şi Putna - regiuni 
care produceau cherestea de calitate excelentă, arăta un alt document secret din 
arhivele CIA Lemnele de cea mai bună calitate erau trimise în Uniunea Sovietică, iar 
una din scuzele pentru distrugerea pădurilor era faptul că partizanii Rezistenței 


anticomuniste îşi găseau refugiul aici. 


Între 1945 şi 1951, conform unor documente din arhivele CIA, producţia 
exploatărilor forestiere din România s-a triplat, iar peste 40.000 de oameni au fost 
calificaţi ca muncitori forestieri, cei mai mulţi la începutul anilor “50. Sovromlemn 
controla 30 de uzine forestiere, unele naţionalizate, şi peste 100 de gatere, toate 


lucrând pentru export spre URSS. 


După desfiinţarea sovrom-urilor, exploatările întinse de pădure au continuat, chiar 
dacă autoritățiele comuniste anunțau ample campanii de împăduriri și regenerare a 
fondului forestier. Distrugerea unor mari suprafeţe de pădure din România a fost 
privită drept una din cauzele marilor inundaţii din anii '70 și a contribuit la iniţierea 


unui plan ambițios de reîmpădurire a României. 
Nicolae Ceauşescu şi pădurile din România 


În 1975, Nicolae Ceauşescu anunţa planul de regenerare a pădurilor din România, 
care urma să se deruleze până în 2010 și să crească suprafaţa acoperită de păduri 


din România din nou la 40 la sută din teritoriul României. 


„Să nu mai admitem sub niciun motiv tăieri mai mari decât cele normale", era 


mesajul fostului președinte comunist. 


În program se arăta că suprafaţa pădurilor din România scăzuse de la aproape 9 


milioane de hectare (40 la sută din suprafaţa ţării) la începutul secolului XX, la 6 - 

producţia forestieră a ţării. 


„Deşi pădurile României pot produce 21 de milioane de metri cubi de lemn anual, 
pentru un timp volumul exploatărilor ar trebui să scadă la 20 de milioane de metri 
cubi anual, pentru a balansa structura pădurilor şi în final să ducă la creşterea 
producţiei anuale. Regenerarea a 700.000 de hectare de pădure cu producţie scăzută 
să fie completată cel târziu până în 2010. De asemenea, 305.000 de hectare vor fi 
reimpădurite anual între 1976 şi 1980, şi 220.000 de hectare anual în timpul fiecărui 
cincinal care va urma", arăta planul de regenerare a pădurilor, redat într-un raport 


din anii 70, al Radio Europa Liberă. 


La cinci decenii de la anunţarea planului de extindere a pădurilor din România, 


suprafaţa de pădure a rămas aproximativ egală cu cea din anii '70. 


Oficial, circa 20 de milioane de metri cubi de lemne sunt tăiați anual, însă 
campaniile de împăduriri și regenerări artificiale vizează suprafețe mult mai reduse 


decât cele așteptate, conform programului anunţat de Nicolae Ceaușescu. 


Citeşte şi: Secretele pădurilor seculare din vremea dacilor. Butoiul de lemn 


care nu a putrezit de 2000 ani VIDEO 


Daniel Guţă 


Citește mai multe despre: nicolae ceausescu al doilea război mondial 

din toată lumea. „Cred plătească leasingul ales în Parlamentul din 
că am exagerat puţin” pentru o mașină de lux... Marea Britanie 

Infanta care tânjește 
după afecțiunea 
Regelui și a Reginei... 

Oprah Winfrey, jignită 
la televizor: „De ce ești 
atât de grasă?“ 

Cel mai bun ceai 
pentru reducerea 
colesterolului, 
conform 
nutriționiștilor 

